વડગામ મહાલમાં એક સમયે ઊંઝા ફાર્મસીવાળાઓ માટે વેસા ગામ કમાઉપુત્રની જેમ હતું. આ ગામ એટલે અરડુસીનું જંગલ કહેવાતું. જ્યાં જુઓ ત્યાં અરડુસીના વેલા જ દેખાય, તેનું મુખ્ય કારણ હતું વેસા ગામમાં પાણી ઘણા ઉપર હતા. ભૌગોલિક પરિસ્થિતિ કુદરતી રીતે વનરાજી માટે ખૂબ જ અનુકૂળ હતી. ઊંઝા ફાર્મસીવાળા અહિંથી અરડુસીના વેલા-ઝાડ ટ્રકો ભરીને લઈ જતા હતા તેવું ગામ લોકો જણાવે છે. હવે પાણીની અછત ઉભી થઈ છે, પરિસ્થિતિ બદલાઈ ગઈ છે. ખૂબ જ ઓછા પ્રમાણમાં ક્યાંક અરડુશી જોવા મળે છે.